Παναγιώτης Μαγδανής

Ο Παναγιώτης Μαγδανής (Λήμνος, 29 Νοεμβρίου 1990) είναι Έλληνας πρωταθλητής κωπηλασίας, μέλος της Εθνικής ομάδας. Ανήκει στο Ν.Ο. Λήμνου. Στις 25 Ιουλίου 2010 αναδείχθηκε παγκόσμιος πρωταθλητής κάτω των 23 ετών στο αγώνισμα διπλού σκιφ. Το 2012 ήταν 8ος στους Ολυμπιακούς αγώνες του Λονδίνου στο διπλό σκιφ και 2ος στο παγκόσμιο πρωτάθλημα στο τετραπλό σκιφ.

 Γονείς του είναι ο Αθανάσιος Μαγδανής από τον Κάσπακα και η Σταυρούλα Μαυρολαμπάδου από το Ρωμανού. Από μικρός ασχολήθηκε με την κωπηλασία στο Ν.Ο. Λήμνου και σύντομα άρχισε να διακρίνεται στα πανελλήνια πρωταθλήματα μικρών κατηγοριών . Το 2005 στο σκιφ και το 2006 στο διπλό σκιφ παίρνει την 3η θέση στο πανελλήνιο πρωτάθλημα παίδων. Το 2008 με παρτενέρ τον συντοπίτη του Παύλο Πραβλή πήραν τη 2η θέση στο πανελλήνιο σχολικό πρωτάθλημα και αναδείχθηκαν δευτεραθλητές Ελλάδος εφήβων στο διπλό σκιφ. Επίσης, επιλέχτηκε για πρώτη φορά στην εθνική ομάδα κωπηλασίας και έλαβε μέρος στο Παγκόσμιο Πρωτάθλημα Εφήβων στο Λιντς της Αυστρίας. Στη συνέχεια πήρε μέρος στο Βαλκανικό Πρωτάθλημα Εφήβων στο Βελιγράδι, όπου κατέκτησε το χρυσό μετάλλιο στο διπλό σκιφ και το χάλκινο μετάλλιο στο τετραπλό σκιφ εφήβων. Το 2009, στο πανελλήνιο πρωτάθλημα, κατέκτησε το ασημένιο μετάλλιο στη δίκωπο χωρίς πηδαλιούχο νέων ανδρών με παρτενέρ τον Παύλο Πραβλή και το χάλκινο στο σκιφ ελαφρών βαρών ανδρών, όπου τον ξεπέρασαν μόνο οι δυο Ολυμπιονίκες Βασίλης Πολύμερος και Δημήτρης Μούγιος. Το 2010 είχε αλματώδη εξέλιξη. Είχε εντυπωσιακή παρουσία σε δυο μεγάλες διεθνείς διοργανώσεις στην κατηγορία "διπλό σκιφ ελαφρών βαρών" με παρτενέρ τον Λευτέρη Κόνσολα του Ναυτικού Ομίλου Σαλαμίνας: στους αγώνες «Πιεντιλούκο» στην Ιταλία (5η θέση) και στη διεθνή ρεγκάτα του Ντούισμπουργκ στη Γερμανία, όπου τερμάτισαν πρώτοι. Το Μάιο αναδείχθηκε πρωταθλητής Ελλάδος στους άνδρες στο σκιφ ελαφρών βαρών και πήρε την τρίτη θέση στο διπλό σκιφ ελαφρών βαρών με παρτενέρ τον έφηβο Κώστα Τσόπανο. Μετά τις εμφανίσεις αυτές ο ομοσπονδιακός προπονητής τον συμπεριέλαβε στην αποστολή για τα Παγκόσμια Κύπελλα. Στο 1ο Παγκόσμιο Κύπελλο, στο Μπλεντ της Σλοβενίας, τερμάτισε στη 10η θέση ανάμεσα σε 24 αθλητές. Την ίδια θέση πήρε και στο 3ο Π.Κ. στην Ελβετία. Στη συνέχεια προετοιμάστηκε στη λίμνη Καστοριάς με την εθνική ομάδα κάτω των 23 ετών για το παγκόσμιο πρωτάθλημα της Λευκορωσίας. Στις 22 ως 25 Ιουλίου 2010 έλαβε μέρος στο Παγκόσμιο Πρωτάθλημα με την εθνική ομάδα που διεξήχθη στο Μπρεστ της Λευκορωσίας. Μετείχε στην κατηγορία "διπλό σκιφ ελαφρών βαρών" με παρτενέρ τον Λευτέρη Κόνσολα του Ναυτικού Ομίλου Σαλαμίνας. Στον προκριματικό τερμάτισαν πρώτοι στη σειρά τους με χρόνο 6:38.41. Έτσι προκρίθηκαν απευθείας στον ημιτελικό, το μοναδικό πλήρωμα από τα έξι που τα κατάφερε. Στην ημιτελική σειρά τερμάτισαν πάλι στην 1η θέση και πέρασαν σχετικά εύκολα στον τελικό που έγινε στις 25/7/2010. Εκεί έπειτα από συγκλονιστική μάχη αναδείχθηκαν παγκόσμιοι πρωταθλητές με χρόνο 6:42.78, αφήνοντας πίσω τους τις ομάδες της Βρετανίας (6:44.29) και της Δανίας (6:45.21).Το 2011, στο αντίστοιχο πρωτάθλημα Κ-23 που διεξήχθη στο Άμστερνταμ, κατέκτησε το ασημένιο μετάλλιο στο "σκιφ ελαφρών βαρων".Το 2012, στο παγκόσμιο πρωτάθλημα μη ολυμπιακών αθλημάτων που έγινε στο Πλόβντιβ της Βουλγαρίας, κατέκτησε το ασημένιο μετάλλιο στο "τετραπλό σκιφ ελαφρών βαρών μαζί με τους Γιώργο Κόνσολα, Λευτέρη Κόνσολα και Νίκο Αφεντούλη. Το 2013, έλαβε μέρος με την εθνική ομάδα, στο Παγκόσμιο πρωτάθλημα κωπηλασίας που έλαβε χώρα στο CHUNGJU της Ν. Κορέας και κατέκτησε την 1η θέση στο τετραπλό σκιφ ελαφρών βαρών, μαζί τους Γιώργο Κόνσολα, Λευτέρη Κόνσολα και Σπύρο Γιάνναρο (χρόνος: 6:03.44). Το Σεπτέμβριο του 2011 κατάφερε να πλασαριστεί στη δεκάδα του παγκοσμίου πρωταθλήματος ανδρών στο "διπλό σκιφ ελαφρών βαρών" με παρτενέρ τον Λευτέρη Κόνσολα και να εξασφαλίσει την πρόκριση για την Ολυμπιάδα 2012 του Λονδίνου. Στους Ολυμπιακούς Αγώνες του Λονδίνου το σκάφος του ήταν 5ο στους προκριματικούς και αγωνίστηκε στα ρεπεσάζ, όπου τερμάτισε πρώτο με χρόνο 6:31.13 που ήταν ο καλύτερος των προκριματικών. Έτσι προκρίθηκε στον ημιτελικό γύρο, όπου πήρε την 4η θέση και απέκτησε το δικαίωμα να αγωνιστεί στον μικρό τελικό για τις θέσεις 7-12. Στον μικρό τελικό, έπειτα από καταπληκτική κούρσα, οι δυο κωπηλάτες τερματισαν στη 2η θέση με χρόνο 6:31.71 κατακτώντας την 8η θέση στη διοργάνωση. 2005 Πανελλήνιο πρωτάθλημα: 3η θέση στο σκιφ παίδων. 2006 Πανελλήνιο πρωτάθλημα: 3η θέση στο διπλό σκιφ παίδων. 2008 Βαλκανικοί αγώνες: χρυσό μετάλλιο στο διπλό σκιφ εφήβων. Βαλκανικοί αγώνες: χάλκινο μετάλλιο στο τετραπλό σκιφ εφήβων. Σχολικό Πρωτάθλημα Λυκείων Ελλάδος: 2ος στο διπλό σκιφ εφήβων. Πρωτάθλημα Ελλάδος: 2ος στο διπλό σκιφ εφήβων. 2009 Πρωτάθλημα Ελλάδος: 2ος στη δίκωπο χωρίς πηδαλιούχο νέων ανδρών. Πρωτάθλημα Ελλάδος: 3ος στο σκιφ ελαφρών βαρών ανδρών. 2010 Παγκόσμιος πρωταθλητής Κ-23 στο διπλό σκιφ ελαφρών βαρών. Πρωταθλητής Ελλάδος στο σκιφ ελαφρών βαρών ανδρών. Πρωτάθλημα Ελλάδος: 3η θέση στο διπλό σκιφ ελαφρών βαρών ανδρών. 2011 Παγκόσμιο πρωτάθλημα Κ-23: 2ος στο σκιφ ελαφρών βαρών. Ευρωπαϊκό πρωτάθλημα ανδρών: 2ος στο σκιφ ελαφρών βαρών. Πρωταθλητής Ελλάδος στο σκιφ ελαφρών βαρών ανδρών. Πρωταθλητής Ελλάδος στο διπλό σκιφ ελαφρών βαρών ανδρών. 2012 Ολυμπιακοί Αγώνες Λονδίνου: 8ος στο διπλό σκιφ ελαφρών βαρών. Παγκόσμιο πρωτάθλημα: 2ος στο τετραπλό σκιφ ελαφρών βαρών ανδρών. 2013 Μεσογειακοί Αγώνες Μερσίνας: χάλκινο μετάλλιο στο σκιφ ελαφρών βαρών. Παγκόσμιο πρωτάθλημα: Χρυσό μετάλλιο στο τετραπλό σκιφ ελαφρών βαρών ανδρών και 6ος στο διπλό σκιφ ελαφρών βαρών ανδρών. 2014 Παγκόσμιο πρωτάθλημα στο Άμστερνταμ: Χρυσό μετάλλιο στο τετραπλό σκιφ ελαφρών βαρών ανδρών, και καλύτερος χρόνος όλων των εποχών. Ν.Ο. Λήμνου. ΕΚΟΦΝΣ